Plattenhardt on pelannut Saksan nuorisomaajoukkueissa viitisenkymmentä ottelua. Hän voitti alle 17-vuotiaiden Euroopan-mestaruuden 2009. Saksan A-maajoukkueessa hän pelasi ensimmäisen kerran kesäkuussa 2017. Hän kuului Maanosaliittojen cupin 2017 voittaneeseen joukkueeseen ja pelasi turnauksessa yhden alkulohko-ottelun kokonaan. MM-kilpailuissa 2018 hän pelasi avauskokoonpanossa ensimmäisessä, Saksan tappioon päättyneessä alkulohko-ottelussa Meksikoa vastaan. Hän on pelannut kaikkiaan seitsemän miesten maaottelua.